Forsvarsmuseet

Forsvarsmuseet er et norsk museum for militærhistorie. Museet har holdt til i en gammel arsenalbygning på Akershus festning i Oslo siden 1860. Historie Museet ble opprettet i 1946 da Artillerimuseet (opprettet i 1860) og Intendanturmuseet (opprettet i 1928) ble slått sammen under navnet Hærmuseet. Til å begynne med var museet åpent kun for militærpersonell, men ble åpnet for publikum i 1978 av Kong Olav V under navnet Forsvarsmuseet. 1. januar 2025 ble Forsvarshistorisk museum opprettet som en egen etat under Forsvarsdepartementet (FD). Etaten viderefører virksomheten til Forsvarets museer som lå under Forsvaret. Direktør for Forsvarshistorisk museum er Erling Kjærnes. Utstillinger Hovedformålet med museet er å vise norsk militærhistorie fra vikingtiden til i dag, og museet består av åtte utstillinger: De eldste tider, militærhistorien fra vikingtiden til 1814. 1814-1905, militærhistorien fra unionen med Danmark ble oppløst i 1814 til den svenske unionsoppløsningen 1905. 1905-1940, militærhistorien fra 1905 til 1940. 62 dager: Militærhistorien under andre verdenskrig i Norge. Krigskorset – Norges høyeste utmerkelse Sjøkrigen, militærhistorien fra 1939 til 1945 med fokus på sjøkrigen. Den kalde krigen Minnesmerker Utenfor museet står en rekke minnestøtter over soldater fra forskjellige norske avdelinger som har mistet livet i ulike konflikter under og etter andre verdenskrig. Ulike veteranorganisasjoner bekranser monumentene på frigjøringsdagen 8. mai hvert år. Minnesmerke over falne i Den norske brigaden i Skottland Minnesmerke over falne i Kompani Linge og Shetlandsgjengen Minnesmerke over FN-soldater som har gitt sitt liv i fredens tjeneste i fredens tjeneste i internasjonale operasjoner Minnesmerke over polititroppenes falne Minnesmerke over Tysklandsbrigadenes falne Minnebauta over Flyvåpnets falne 1940-45 Per Ungs statue av Max Manus, norsk krigshelt (1914–1996) fra andre verdenskrig, plassert ved Artillerimagasinet Andre museer i Forsvarshistorisk museum Hjemmefrontmuseet (Oslo) Oscarsborg festningsmuseum (Drøbak) Rustkammeret (Trondheim) Luftforsvarsmuseet (Bodø) Bergenhus festningsmuseum (Bergen) Marinemuseet (Horten) Forsvarets flysamling (Gardermoen) Referanser Eksterne lenker (en) Forsvarsmuseet – kategori av bilder, video eller lyd på Commons